stanford-oval/wikipedia huggingface dataset:
Keskijärvi (Kyyjärvi)

| Keskijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Kyyjärvi, Perho
Koordinaatit:  63°08′34″N, 24°39′57″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Kyyjärven valuma-alue (14.64)
Laskupuro:  puro Kirvesjärveen 
Järvinumero:  14.647.1.008
Mittaustietoja
Pinnankorkeus:  187,7 m  
Pituus:  460 m  
Leveys:  180 m  
Rantaviiva:  1,075 km  
Pinta-ala:  4,901 ha  
Tilavuus:  0.000060 km³ 
Keskisyvyys:  1,23 m  
Suurin syvyys:  1,8 m  
Saaria:  ei saaria 
 fiKeskijärvi 
Keskijärvi  on Keski-Suomessa Kyyjärvellä ja Perhossa Kirvesmäen lähellä sijaitseva järvi.
Maantietoa

Järvi on 460 metriä pitkä, 180 metriä leveä, ja sen pinta-ala on 4,9 hehtaaria. Järvellä ei ole kartan mukaan saaria. Järvi on luodattu ja siitä on julkaistu syvyyskartat. Järven tilavuudeksi on saatu 60 300 kuutiometriä. Sen keskisyvyys on 1,2 metriä ja suurin syvyys on 1,8 metriä. Sen rantaviivan pituus on 1,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Kyyjärven valuma-alueella (14.64), jonka Pekkasenjoen valuma-alueeseen (14.647) se kuuluu. Järven vedenpinnan korkeus on 187,7 metriä mpy.
Kenneth Welsh

Kenneth Welsh (30. maaliskuuta 1942 Edmonton, Alberta, Kanada – 5. toukokuuta 2022) oli kanadalainen näyttelijä. Hän näytteli urallansa muun muassa televisiosarjassa Twin Peaks Windom Earlen roolin. Elokuvassa The Day After Tomorrow (2004) hän näytteli varapresidenttiä ja elokuvassa Lentäjä (2004) Katharine Hepburnin isää.
Welsh voitti vuonna 1996 kanadalaisen Genie-palkinnon elokuvasta Margaretin museo ja vuonna 1999 hän oli ehdolla Daytime Emmyyn televisioelokuvasta Edison: The Wizard of Light, missä hän näytteli Thomas Edisonia. Welsh sai vuonna 2003 Member of the Order of Canada -arvonimen.
Filmografia

Tell Me That You Love Me (1983)
Reno and the Dog (1984)
Uskollisuus (1986)
Yhdeksän armotonta päivää (1987)
Kohtalokkaat jäähyväiset (1989, mini-sarja)
Deadly Betrayal: The Bruce Curtis Story (1991)
Timecop (1994)
Intohimon tuulet (1994)
Hiroshima (1995)
Margaretin museo (1995)
Scandalous Me: The Jaqueline Susann Story (1998, mini-sarja)
Edison: The Wizard of Light (1998)
External Affairs (1999, mini-sarja)
The Day After Tomorrow (2004)
Lentäjä (2004)
Emily Rosen riivaaja (2005)
Usva (2005)
Palkinnot

Gemini (1988, 1990, 1992, 1998)
Genie (1996)
Ehdokkuudet

Gemini (1999, 2000)
Daytime Emmy (1998)
Genie (1984, 1985, 1987)
Aiheesta muualla

Kenneth Welsh Internet Movie Databasessa. (englanniksi)
Lapinlahti – Tyttären äiti

| Lapinlahti – Tyttären äiti |
| --- | --- |
 Elokuvan juliste
Ohjaaja:  Rax Rinnekangas
Käsikirjoittaja:  Rax Rinnekangas
Tuottaja:  Rax Rinnekangas
Säveltäjä:  Pascal Gaigne
Kuvaaja:  Ville Tanttu
Leikkaaja:  Tuuli Kuittinen
Pääosat:   Ylva Ekblad  Minna Haapkylä  Tobias Zilliacus  Hannu-Pekka Björkman  Ville Tanttu  Liisa Pöntinen  Seija Lehtonen  Alejandro Pedregal 
Valmistustiedot
Valmistusmaa:  Suomi
Tuotantoyhtiö:  Bad Taste
Ensi-ilta:   2021-08-1212. elokuuta 2021  
Kesto:  87 minuuttia
Alkuperäiskieli:  suomi
Aiheesta muualla
IMDb 
Elonet
Infobox OKNimi-testi OK: 
Lapinlahti – Tyttären äiti on vuonna 2021 ensi-iltansa saanut suomalainen draamaelokuva, jonka on käsikirjoittanut, ohjannut ja tuottanut Rax Rinnekangas.
Elokuva käsittelee äidin ja tyttären välistä suhdetta. Se sijoittuu Lapinlahden sairaalaan, vuoteen 1975, jossa psykiatrina työskentelevä Karin Aspen tapaa äitinsä Jeanetten, jota hän ei ole nähnyt yli 30 vuoteen.
Vastaanotto

Helsingin Sanomien kriitikon Pertti Avolan mukaan Lapinlahti – Tyttären äiti on Rinnekankaan tähänastisen uran onnistuinein draamaelokuva, mutta hänen mielestään sekä dialogissa, että kerronnassa olisi paikoin parantamisen varaa. Film-o-holic.com-verkkojulkaisun Emmi Koivumäki puolestaan luonnehtii elokuvaa lämpimäksi ja eheäksi, mutta sen toteutus ei hänen mukaansa kanna elokuvan loppuun saakka.
| 0 | 1 | 2 |
| --- | --- | --- |
Helsingin Sanomat Pertti Avola: 
Film-O-Holic.com Emmi Koivumäki:
Kesäillan valssi (televisio-ohjelma)

| Kesäillan valssi |
| --- | --- |

Kestoaika:  50 minuuttia
Pääosissa:  Sari Tamminen
Alkuperämaa:   Suomi
Verkko:  Yle TV2
Esitetty:  Kesäkuu 1996  – 26. elokuuta 2011
Tuotantokausia:  16
Aiheesta muualla
(arkistoitu) Virallinen sivusto
IMDb 
Kesäillan valssi oli vuosina 1996–2011 Yle TV2 -kanavalla esitetty viihdeohjelma, jossa nähtiin artistivieraita viihdyttämässä tanssijoita tanssilavoilla eri puolilla Suomea. Ohjelmaa juonsi alusta alkaen Sari Tamminen.
Aiheesta muualla

Ville Vilén: Kesäillan valssi (https) (KESÄILLAN VALSSI 2011) yle.fi/vintti/yle.fi/satumaa.  6.6.2011. Yle-keskus Helsinki:  Yleisradio. Arkistoitu 12.09.2016. Viitattu 31.5.2024.
Lapsivesipisto

Kaaviokuva lapsivesipistosta
Lapsivesipisto eli amniocentesis, amniosenteesi tai lapsivesipunktio on punktio, jolla otetaan vatsanpeitteiden läpi näyte lapsivedestä. Näytteestä voidaan tutkia monenlaisia sikiön sairauksia jo raskauden aikana. Punktio on kuitenkin jonkin verran riskialtis toimenpide, sillä arvioidaan että noin yksi 200 raskaudesta päättyy keskenmenoon; tosin Suomessa keskenmenojen määrä on esimerkiksi Turussa ollut vielä tätä arviota pienempi.
Kesäillan valssi (albumi)

| Kesäillan valssi Veikko Ahvenainen |
| --- | --- | --- |

Kokoelmalevyn tiedot
 Julkaistu: 1996
 Formaatti: CD-levy
 Kesto: 64.40
 Levy-yhtiö: Warner Music
Kesäillan valssi on vuonna 1996 julkaistu, 20 suosikkia -sarjaan kuuluva Veikko Ahvenaisen kokoelmalevy.
Kappaleet

Kesäillan valssi – 4.26 (säv. Oskar Merikanto, sov. Veikko Ahvenainen)
Suomen Joutsen – 3.48 (säv. Onni Laihanen, sov. Veikko Ahvenainen)
Vanha merimies muistelee – 2.12 (Han hade seglat för om masten, säv. trad., sov. Willard Ringstrand, Veikko Ahvenainen)
Kun kesä on mennyt – 3.18 (säv. Ilja Shatrov, sov. Veikko Ahvenainen)
Madolita – 3.07 (säv. Onni Laihanen, sov. Veikko Ahvenainen)
Kuihtuneet ruusut – 2.36 (säv. ja sov. Veikko Ahvenainen)
Valssi menneiltä ajoilta – 2.55 (säv. Iosif Ivanovici, sov. Veikko Ahvenainen)
Rantakoivun alla – 3.21 (säv. Onni Laihanen, sov. Veikko Ahvenainen)
Ilta Syväjärvellä – 3.23 (säv. ja sov. Veikko Ahvenainen)
Voinko tulla luoksesi – 3.18 (säv. ja sov. Veikko Ahvenainen)
Oliivien kukkiessa – 3.59 (Olive Blossoms, säv. Pietro Frosini, sov. George de Godzinsky, Veikko Ahvenainen)
Kulkurin kaiho – 3.47 (säv. trad., sov. Rauno Lehtinen)
Kaunis on luoksesi kaipuu – 2.06 (säv. Eino Partanen, sov. Jaakko Salo)
Kulkurin valssi – 2.05 (säv. trad., J. Alfred Tanner, Uuno Aarto, sov. Jaakko Salo)
Yölintu – 4.00 (säv. Arvo Heikkilä, sov. Veikko Ahvenainen)
Kevätserenadi – 2.49 (Serenata primaverile, säv. Pietro Frosini, sov. George de Godzinsky)
Mantshurian kukkuloilla – 2.57 (Na sopkah Mantšžurii, säv. Ilja Shatrov, sov. Veikko Ahvenainen)
Taikayö – 3.21 (säv. M. D. Tomnikovski, sov. Veikko Ahvenainen)
Elämää juoksuhaudoissa – 4.06 (säv. trad., sov. Veikko Ahvenainen)
Metsäkukkia – 3.04 (säv. trad., san. Veikko, sov.  Ahvenainen)
Keltti (kaupunginosa)

| Keltti |
| --- | --- |
 Maalaismaisemaa Kelttiin kuuluvalla Inginmaalla. Taustalla kulkee Lahden ja Kouvolan välinen rautatie.
 Kaupungin kartta, jossa Keltti korostettuna.
Kaupunki:  Kouvola
Suuralue:  Kuusankoski
Kaupunginosa nro:  25
Tilastoalue nro:  29
Väkiluku:  159  (2015)
Osa-alueet:  Keltti  Inginmaa
Postinumerot:  45740 Kuusankoski (Maunuksela)  45610 Koria
Naapurikaupunginosat:  Kuusankoski  Kymintehdas  Koria (Elimäki)  Pohjois-Elimäki (Elimäki)
Keltti on Kouvolan kaupunginosa ja tilastoalue Kuusankosken suuralueella. Se sijaitsee entisen Kuusankosken kaupungin lounaisosassa, Kymijoen rannalla. Siellä sijaitsee Keltin kylä. Asukkaita Keltin tilastoalueella on 159. Myös Inginmaan kylä kuuluu Keltin kaupunginosaan. Keltti rajautuu lännessä Iitin kuntaan ja Lyöttilän sekä Niinimäen kyliin.
Keltissä sijaitsee Kymen Paviljonki, jossa on muun muassa kahvila-ravintola.
Osa-alueet > Kylät

Keltti
Inginmaa
Lansana Conté

| Lansana Conté |
| --- | --- |
 Lansana Conté heinäkuussa 2001.
Guinean 2. presidentti
 5. huhtikuuta 1984 – 22. joulukuuta 2008  
Edeltäjä:  Louis Lansana Beavogui
Seuraaja:  Moussa Dadis Camara
Henkilötiedot
Syntynyt: 30. marraskuuta 1934 Dubreka, Ranskan Guinea
Kuollut: 22. joulukuuta 2008 (74 vuotta) Conakry, Guinea
Tiedot
Puolue:  Parti de l’Unité et du Progrès
Uskonto:  islam
Etnisyys:  susu
Sotilaspalvelus
Sotilasarvo:  kenraali
Lansana Conté (30. marraskuuta 1934 – 22. joulukuuta 2008) oli Guinean pitkäaikainen presidentti.
Nuoruus

Conté oli susu-kansan (soussou) jäsen, joita maan väestöstä on noin viidesosa, ja muslimi. Hän syntyi Dubrékassa ja aloitti opiskelunsa paikallisessa koraanikoulussa. Myöhemmin hän opiskeli sotilaskouluissa Bingervillessä Norsunluurannikolla ja Saint Louisissa Senegalissa.
Ura

Vuonna 1955 Conté värväytyi Ranskan armeijaan ja palveli Algerian sodassa. Hän palasi 1958 itsenäistyneeseen Guineaan ja astui sen armeijan palvelukseen kersanttina. Vuonna 1963 hänestä tuli opintojen jälkeen upseeri. Vuonna 1970 Portugalin Guineasta hyökännyt joukko yritti syöstä vallasta presidentti Ahmed Sékou Tourén. Conté osallistui pääkaupungin puolustukseen ja hänet ylennettiin kapteeniksi. Vuonna 1973 hänet nimitettiin Bokén alueen komentajaksi avustamaan Portugalin Guineassa taistellutta PAIGC-itsenäisyysliikettä.
Vuonna 1974 Conté opiskeli tekniikkaa Neuvostoliitossa, ja 1975 hänet nimitettiin maavoimien komentajaksi.
Conté valittiin parlamenttiin 1980. Kun Guineaa sen itsenäistymisestä saakka hallinnut presidentti Ahmed Sékou Touré kuoli maaliskuussa 1984, pääministeri Louis Lansana Beavogui nimitettiin väliaikaiseksi presidentiksi. 3. huhtikuuta Conté johti vallankaappausta, joka kaatoi hallituksen. Hän sanoutui irti Tourén hallituksen ihmisoikeusloukkauksista ja vapautti 250 poliittista vankia ja kutsui takaisin 250 000 maasta paennutta. Contén johtama 25-jäseninen Kansallisen elvytyksen sotilaskomitea nimitti hänet 5. huhtikuuta 1984 presidentiksi.
4. heinäkuuta 1985 pääministeri eversti Diarra Traoré yritti kaapata vallan Contén ollessa Länsi-Afrikan talousyhteisön kokouksessa Togossa. Contélle uskolliset joukot kukistivat kapinan, ja noin sata sotilasta, mukaan lukien Traoré, teloitettiin.
Huhtikuussa 1990 Lansana Conté ylennettiin kenraaliksi. Joulukuussa samana vuonna hyväksyttiin kansanäänestyksessä uusi perustuslaki ja sotilasjuntta hajotettiin 16. tammikuuta 1991 ja poliittiset puolueet sallittiin 1992 vaaleja varten. Ensimmäisissä monipuoluevaaleissa joulukuussa 1993 Contén Yhtenäisyyden ja edistyksen puolue sai yli puolet äänistä suurimman oppositiopuolueen saatua 19,6 %.
2. helmikuuta 1996 syttyi sotilaiden kapina maksamattomien palkkojen vuoksi, mistä Conté selvisi täpärästi. Toisissakin monipuoluevaaleissa Conté valittiin toiselle kaudelle ja marraskuun 2001 kansanäänestyksessä presidentin kausien rajoitus poistettiin ja virkakausi pidennettiin seitsemään vuoteen. Conté voitti jälleen 21. joulukuuta 2003 presidentinvaalit.
Kuolema

19. tammikuuta 2005 Conté yritettiin murhata Conakryssä, mutta presidentti selvisi vammoitta. Conté kuoli 22. joulukuuta 2008 Conakryssä vielä virassa ollessaan. Hänen terveytensä oli ollut huono: hänellä oli diabetes ja hän sairasti leukemiaa.
Guinean perustuslain mukaan presidentin virka siirtyisi parlamentin puhemiehelle. Kuitenkin lähes välittömästi presidentin kuoltua itseään "Kansallinen neuvosto demokratian puolesta" -nimellä kutsuva ryhmä otti vallan. Ryhmän nimettömäksi jäänyt puhemies esiintyi televisiossa asepuvussa ilmoittaen perustuslain kumoamisesta ja hallituksen ja oikeusistuinten hajottamisesta.
Lansing Capital Regionin kansainvälinen lentoasema

Lansing Capital Region kansainvälinen lentoasema (engl. Lansing Capital Region International Airport, IATA: LAN, ICAO: KLAN) on kansainvälinen lentoasema viisi kilometriä luoteeseen Lansingin kaupungin liikekeskuksesta Michiganissa Yhdysvalloissa. Lentoasemalla on kolme kiitotietä ja yksi matkustajaterminaali. Lentoaseman avattiin 14. heinäkuuta 1928. Lentoaseman toiminnasta vastaa Capital Region Airport Authority. Lentoaseman kautta kulki 656 703 matkustajaa vuonna 2000. Lentoaseman kautta kulki 389 600 matkustajaa vuonna 2012.
Lentoyhtiöt ja kohteet

Allegiant Air (Orlando-Sanford)
Apple Vacations in operoimana Sun Country Airlines (Cancún [kausittainen], Puerto Vallarta [kausittainen], Punta Cana [kausittainen])
Delta Connection in operoimana Chautauqua Airlines (Detroit [kausittainen])
Delta Connection in operoimana Pinnacle Airlines (Detroit, Minneapolis/St. Paul)
Delta Connection in operoimana SkyWest Airlines (Detroit [kausittainen], Minneapolis/St. Paul [kausittainen])
Sun Country Airlines (Las Vegas [kausittainen], Minneapolis/St. Paul, Orlando [kausittainen], Washington-National)
United Express in operoimana ExpressJet (Chicago-O'Hare)
United Express in operoimana SkyWest Airlines (Chicago-O'Hare [kausittainen])
Lentoyhtiöt ja kohteet > Rahtiyhtiöt

Air Cargo Carriers
Ameriflight
Martinaire
UPS Airlines (Louisville)
Kuvagalleria

Lennonjohtotorni
Matkustajaterminaalia
Lentokenttäalueen pohjapiirros
Aiheesta muualla

Kuvia tai muita tiedostoja aiheesta Lansing Capital Regionin kansainvälinen lentoasema Wikimedia Commonsissa
Lansing Capital Region kansainvälinen lentoasema – virallinen kotisivu
Lansing Capital Regionin kansainvälinen lentoasema (Form 5010 PDF) (englanniksi)
Lauren Holly

| Lauren Holly |
| --- | --- |
 Lauren Holly vuonna 2012.
Henkilötiedot
Koko nimi:  Lauren Michael Holly
Syntynyt: 28. lokakuuta 1963 (ikä 60) Bristol, Pennsylvania
Kansalaisuus:  Yhdysvallat
Ammatti:  näyttelijä
Puoliso:   Danny Quinn (1991–1993)  Jim Carrey (1996–1998)  Francis Greco (2001–2014) 
Aiheesta muualla
Viralliset kotisivut
IMDb 
Elonet
Lauren Michael Holly (s. 28. lokakuuta 1963, Bristol, Pennsylvania) on yhdysvaltalainen näyttelijä. Hän on näytellyt useissa elokuvissa, mutta hänet tunnetaan myös Maxine Stewartin roolista televisiosarjassa Rooman Sheriffi.
Lauren Holly näyttelee U-Boat – vihollisen kynsissä (In Enemy Hands) -elokuvassa, jossa näyttelee muun muassa Lost-televisiosarjastakin tunnettu Ian Somerhalder.
Hän oli mukana myös televisiosarjassa NCIS Rikostutkijat, näytellen johtajaa (vuosina 2005–2008).
Holly on ollut avioliitossa kolmesti mutta eronnut. Hänellä on viimeisimmän aviomiehensä kanssa adoptoitu lapsi.
Aiheesta muualla

Lauren Holly Internet Movie Databasessa. (englanniksi)
Lauren Holly Biography Tribute.ca. Viitattu 12.7.2023. (englanniksi)
Kiertoaika

Kiertoaika on tähtitieteessä aika, joka kuluu kappaleen kiertämiseen suuremman kappaleen ympäri. Kiertoaikaa käytetään lähinnä planeettojen ja kuiden yhteydessä. Aurinkoa kiertäville kappaleille on olemassa useita erilaisia kiertoaikoja:
Sideerinen kiertoaika on aika, joka kuluu kohteen yhteen kokonaiseen kierrokseen Auringon ympäri suhteessa tähtiin. Sitä voidaan pitää kohteen todellisena kiertoaikana. Maan sideerinen kiertoaika on 365,2564 vuorokautta.
Synodinen kiertoaika on aika, joka kuluu kohteen ilmestymiseen samaan kohtaan taivasta Maasta katsottuna suhteessa Aurinkoon. Yhden synodisen kierroksen jälkeen esimerkiksi Maa ja tietty planeetta ovat keskenään samassa asemassa Auringon suhteen. Kuun synodista kiertoaikaa Maan ympäri kutsutaan synodiseksi kuukaudeksi.
Anomalistinen kiertoaika on aika, joka kuluu kohteen kahden perihelin, kiertoradan Aurinkoa lähinnä olevan pisteen, välillä. Se eroaa hieman sideerisestä kiertoajasta, sillä kiertoradan isoakseliin vaikuttaa usein prekessio.
Trooppinen vuosi on aika, joka kuluu kohteen nollarektaskension kahden ohittamisen välillä. Se eroaa sideerisestä kiertoajasta, koska kevätpäiväntasaus on prekession alainen.
Lapsisakko

Lapsisakko on mitta äitien tilanteiden kehityksestä työmarkkinoilla isiin verrattuna lapsen syntymän jälkeen. Vaikutukset näkyvät esimerkiksi palkassa ja työllisyydessä.
Lapsisakko Suomessa

Viiden vuoden aikaikkunassa lapsisakko on Suomessa naisille 25 %. Tämä on samaa luokkaa kuin vastaavassa tilanteessa Ruotsissa, jossa lapsisakko naisille on tällöin 26 %, ja Tanskassa, jossa lapsisakko naisille on tällöin 21 %.
Lapsivesi

Lapsivesi tai sikiövesi on sikiötä suojaavien kalvojen (vesikalvo ja suonikalvo) sisällä olevan nesteen nimi, ja raskauden aikana sikiö kelluu kalvojen ympäröimässä nestepussissa.
Lapsiveden meno voi tapahtua missä vaiheessa synnytystä tahansa. Synnytys voi myös käynnistyä lapsivedenmenolla, jonka jälkeen vasta alkavat supistukset. On myös mahdollista, että kalvot puhkeavat vasta lapsen syntymän yhteydessä.
Lehtoniemi

Lehtoniemi tarkoittaa seuraavia:
Paikkoja

Lehtoniemi (Kuopio), Kuopion eteläosan kaupunginosa
Lehtoniemi (Varkaus), kaupunginosa Varkaudessa, aiemmin kuulunut Joroisten kuntaan
Muita merkityksiä

Oy Lehtoniemi Ab, vuosina 1902–1930 toiminut konepaja ja telakka Joroisilla
Lehtoniemen työväentalo, Varkaudessa sijaitseva työväentalo
Lehtoniemen koulu, koulu Varkauden Häyrilässä
Lehtoniemen seisake, seisake Pieksämäki–Joensuu-radan varrella
Lehtoniemi, suomalainen sukunimi
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lehtoniemi”, voi hakea sivunnimihaulla, laajalla sivunnimihaulla tai tekstihaulla.
Kim Bauer

| Kim Bauer |
| --- | --- |
 Kim Bauer viidennellä tuotantokaudella
Näyttelijä(t):  Elisha Cuthbert
Kesto:  24:n tuotantokaudet 1–3, 5, 7, 8 24: The Game
Ensi- esiintyminen:  Kausi 1: 12:00am–1:00am
Viimeinen esiintyminen:  Kausi 8: 5:00pm–6:00pm
Henkilötiedot
Koko nimi:  Kimberly ”Kim” Bauer
Ammatti:  lastenhoitaja (2. tuotantokausi) CTU:n analyytikko (3. tuotantokausi)
Sukupuoli:  nainen
Ikä:  15–16 (1. tuotantokausi) s. 1987
Suhteet
Vanhemmat:  Jack Bauer Teri Bauer
Sisarukset:  Graem Bauer
Puoliso(t):  Stephen
Lapset:  Teri
Isovanhemmat:  Phillip Bauer
Tädit ja sedät:  Graem Bauer Carol Ethel Marilyn Bauer
Serkut:  Josh Bauer
Infobox OKNimi-testi OK: 
Kimberly ”Kim” Bauer on kuvitteellinen hahmo televisiosarjassa 24. Kimiä näyttelee Elisha Cuthbert. Kim Bauer on nähty 72 jaksossa, ja hän on esiintynyt sarjassa viidenneksi eniten. Vain Jack Bauer, Tony Almeida, Chloe O’Brian ja David Palmer ovat olleet häntä useammin mukana. Kimberly on Jack ja Teri Bauerin tytär. Hahmon ensiesiintyminen on sarjan ensimmäisessä jaksossa, ja hän esiintyy melkein kaikissa jaksoissa kolmanteen tuotantokauteen asti.
Aiheesta muualla

Kim Bauer 24-Wikissä (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Kim Bauer
Käännös suomeksi
Lauren Holiday

Holiday (tuolloin Cheney) vuonna 2012.
| Mitalit> Maa:   Yhdysvallat.Naisten jalkapallo. Olympialaiset  | Mitalit> Maa:   Yhdysvallat.Naisten jalkapallo. Olympialaiset  | Mitalit> Maa:   Yhdysvallat.Naisten jalkapallo. Olympialaiset  | Maa:   Yhdysvallat> Naisten jalkapallo. |
| --- | --- | --- | --- |
|  Kultaa | Peking 2008 |  |  |
|  Kultaa | Lontoo 2012 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Kanada 2015 |  |  |
|  Hopeaa | Saksa 2011 |  |  |
Lauren Holiday (o.s. Cheney, s. 30. syyskuuta 1987) on yhdysvaltalainen jalkapalloilija, pelipaikaltaan keskikenttäpelaaja. Yhdysvaltain naisten maajoukkueessa hän on pelannut 130 maaottelua tammikuusta 2007 alkaen ja tehnyt niissä 24 maalia.
Holiday voitti olympiakultaa vuosina 2008 ja 2012 ja MM-kultaa 2015 sekä saavutti MM-hopeaa 2011. Vuoden 2011 MM-kisoissa hän teki kaksi maalia, ensimmäisen alkulohko-ottelussa Pohjois-Koreaa vastaan ja toisen välierässä Ranskaa vastaan. Vuoden 2015 MM-kisojen loppuottelussa Japania vastaan Holiday teki Yhdysvaltain 3–0-johtomaalin. Vuoden 2008 olympiakisoissa hän oli enimmäkseen vielä vaihtopelaajan roolissa mutta on sen jälkeen ollut lähes poikkeuksetta avauskokoonpanossa.
Vuonna 2006 Holiday pelasi alle 20-vuotiaiden MM-kisoissa, joissa Yhdysvallat sijoittui neljänneksi.
Kotimaassaan Holiday edustaa FC Kansas Cityä.
Holiday on naimisissa koripalloilija Jrue Holidayn kanssa. Holiday on kristitty. Hänen äitinsä vanhemmat olivat lähtöisin Suomesta Kyyjärveltä.
Aiheesta muualla

Kuvia tai muita tiedostoja aiheesta Lauren Holiday Wikimedia Commonsissa
Yhdysvaltain joukkue – Jalkapallon naisten MM-kilpailut 2015
1 Solo |
2 Leroux |
3 Rampone |
4 Sauerbrunn |
5 O’Hara |
6 Engen |
7 Boxx |
8 Rodriguez |
9 O'Reilly |
10 Lloyd |
11 Krieger |
12 Holiday |
13 Morgan |
14 Brian |
15 Rapinoe |
16 Chalupny |
17 Heath |
18 Harris |
19 Johnston |
20 Wambach |
21 Naeher |
22 Klingenberg |
23 Press |
Valmentaja Ellis
Lauren Graham

| Lauren Graham |
| --- | --- |
 Lauren Graham vuonna 2013.
Henkilötiedot
Syntynyt: 16. maaliskuuta 1967 (ikä 57) Honolulu, Havaiji
Näyttelijä
Aktiivisena:  1995–
Merkittävät roolit:  Gilmoren tytöt (2000–2007) (TV) Paha pukki (2003) Evan Almighty (2007)
Palkinnot
 Family Television Award (2001) – Gilmoren tytöt Teen Choice (2005) – Gilmoren tytöt Teen Coice Awards (2006) – Gilmoren tytöt 
 Nimikirjoitus
Aiheesta muualla
IMDb
Elonet
Lauren Helen Graham (s. 16. maaliskuuta 1967 Honolulu, Havaiji) on yhdysvaltalainen näyttelijä. Hänet tunnetaan Lorelai Gilmoren roolista televisiosarjassa Gilmoren tytöt. Vuosina 2010–2015 hän näytteli draamasarjassa Samaa sukua.
Graham on myös vieraillut muun muassa televisiosarjoissa Kova laki, Seinfeld ja Kolmas kivi auringosta sekä näytellyt elokuvissa Paha pukki, The Pacifier – Tuttisoturi ja Evan taivaanlahja.
Grahamilla on oma tuotantoyhtiö, Good Game, jonka hän perusti 2003.
Grahamin vanhemmat erosivat kun hän oli viisivuotias, ja hän muutti isänsä kanssa Washingtoniin. Hänen äitinsä muutti Lontooseen.
Aiheesta muualla

Lauren Graham Internet Movie Databasessa. (englanniksi)
Lauren Graham Elonetissä.
Keskijärvi (Luhanka)

| Keskijärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Luhanka
Koordinaatit:  61°50′27″N, 25°47′33″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskujoki:  joki Myllyjärveen 
Järvinumero:  14.227.1.002
Mittaustietoja
Pinnankorkeus:  92,5 m  
Pituus:  860 m  
Leveys:  340 m  
Rantaviiva:  2,147 km  
Pinta-ala:  12,473 ha  
Saaria:  ei saaria 
 fiKeskijärvi 
Keskijärvi  on Keski-Suomessa Luhangalla Tammikosken kylän lähellä sijaitseva järvi.
Maantietoa

Järven pinta-ala on 12,5 hehtaaria, se on 850 metriä pitkä ja 350 metriä leveä. Järvellä ei ole kartan mukaan saaria.  Sen rantaviivan pituus on 2,1 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Tammijärven–Hauhajärven valuma-alueeseen (14.227) se kuuluu. Järven vedenpinnan korkeus on 92,5 metriä mpy.